wickkiey/tamil-wikipedia-chunked huggingface dataset:
# பாகலூர் பாளையம்

## கிழக்கிந்திய கம்பெனியுடனான நட்பு

சிரா அட்சியாளர் இறந்ததையடுத்து மீண்டும் மைசூர் படைகள் பாகலூர் பாளையத்தினுள் நுழைந்தன. இதன்பிறகு பாகலூர் பாளையக்காரர் தன் பாளையத்துக்குள் நுழைய இயலமல் போனது. பாளையக்காரர் கிழக்கிந்திய கம்பெனியுடன் நட்புறவு கொண்டார். கர்னல் ஸ்மிதுடன் 1768 சூன் 23 இல் ஒப்பந்தம் மேற்கொண்டார். இதைத் நொடர்ந்து கர்னல் ஊட் உதவியுடன் பாளையக்காரர் சூடப்ப நாயக்கன் தலைமையிலான படைகள் 1768 சூலை 3 அன்று ஒசூரைக் கைப்பற்றினார். தொடர்ந்து 1768 சூலை 7 அன்று தேன்கனிக்கோட்டையைக் கைப்பற்றினார். இந்த நிலையில் 1768 நவம்பர் 16 அன்று கர்னல் உட்டின் தலைமையிலான கிழக்கிந்தியப் படைகள் ஐதரலியிடன் சரண்டைந்தன. அப்போது 200 ஆட்களும், விலங்குகளும் ஐதர் அலியின் படைகளால் கொல்லப்பட்டன. பெங்களூர் திரும்பிய ஐதர் அலி தன் படைத்தளபதியான இப்ராகிம் கானிடம் பாகலூரைக் கைப்பற்ற உத்தரவிட்டார். இப்ராகிம் கான் பாகலூரைக் கைப்பற்றி, உடன் சூடப்ப நாயக்கனையும் கைதுசெய்தார். பின்னர் 15000 பகோடா பணத்தைக் வாங்கிக்கொண்டு பாளையக்காரர் விடுவிக்கப்பட்டார். 1782 இல் ஐதர் அலி இறந்ததை அடுத்து பாளையக்காரர் மீண்டும் பிரித்தானியரை அணுகி ஆதவைப் பெற்றார். பாளையத்தை மீண்டும் சூடப்ப நாயக்கனிடம் ஒப்படைக்க திப்பு சுல்தானை காரன்வாலிஸ் பிரபு வலியுறுத்தியதையடுத்து மீண்டும் பாளையக்காரரானார் சூடப்ப நாயக்கன். சிறிது காலத்துக்குப்பின் திப்பு சுல்தான் மீண்டும் பாகலூர் பாளையத்தைக் கைப்பற்றிக்கொண்டார். இதனால் பாளையக்காரர் சூடப்ப நாயக்கன் தன் மூன்று மகன்களான நஞ்சப்ப நாயக்கன், முத்துவீரபத்திரப்ப நாயக்கன், வீரசூடப்ப நாயக்கன் ஆகியோருடன் பாகலூரை விடுத்து வெளியேற்றி இராயக்கோட்டைக்கு சென்று தங்கிவிட்டார் தன் பாளையத்தை இழந்த நிலையிலும் மகன்களை 23வது பாளையக்காரர், 24வது பாளையக்காரர், 25வது பாளையக்காரர் என பாளையத்துக்கு வெளியிலேயே முடிசூட்டிவிட்டார். இதில் 23வது பாளையக்காரரான முத்துவீரபத்திர நாயக்கன் 1799இல் இலங்கையின் கண்டிக்குச் சென்றுவிட்டார். 1799 இல் திப்பு சுல்தான் போரில் ஆங்கிலேயர்களால் கொல்லப்பட்டார். இதனையடுத்து 1799 இல் பாகலூர் பாளையத்தை ஆங்கிலேயர்கள் அதன் பாளையக்காரர்களிடம் மீண்டும் ஒப்படைத்தனர். இதன் தொடர்ச்சியாக சூடப்ப நாயக்கன் பாளையக்காரராக ஆனார். அவருக்கப்பின் நஞ்சப்ப நாயக்கன் பாளையக்காரராக ஆனார். 1822 க்குப் பிறகு பிரித்தானியர்கள் பாகலூர் பாளையத்தின் அதிகாரத்தைக் குறைத்தனர். 21.10.1904இல் ரெவின்யு போர்டு உத்தரவுப்படி பாளையத்தினிடமிருந்து கிராமங்கள் விடுதலைப் பெற்றன.
# முத்துரங்கம் அரசினர் கலைக் கல்லூரி

**முத்துரங்கம் அரசினர் கலைக் கல்லூரி** இந்திய மாநிலம் தமிழ்நாட்டின் வேலூரில் செயல்பட்டுவரும் அரசினர் தன்னாட்சிக் கலைக் கல்லூரியாகும். 1965 நவம்பர் 01 அன்று தொடங்கப்பட்ட இக்கல்லூரி தற்போது திருவள்ளுவர் பல்கலைக்கழகத்தின் உறுப்புக் கல்லூரியாக செயல்பட்டு வருகிறது.
# முத்துரங்கம் அரசினர் கலைக் கல்லூரி

## வரலாறு

முத்துரங்கம் கலைக் கல்லூரியானது 1965 ஆவது ஆண்டில் அப்போதைய தமிழக முதல்வர் பக்தவத்சலம் அவர்களால் திறந்து வைக்கப்பட்டது.
# ஆர். எம். நௌசாத்

**ஆர். எம். நௌசாத்** (பிறப்பு: செப்டம்பர் 5, 1960) இலங்கையின் கிழக்கு மாகாணத்தைச் சேர்ந்த கவிஞரும், சிறுகதை, புதின எழுத்தாளரும் ஆவார். *தீரன்* என்ற புனைபெயரிலும் எழுதுபவர்.
# ஆர். எம். நௌசாத்

## வாழ்க்கைக் குறிப்பு

நௌசாத் சாய்ந்தமருது ஊரில் ராசிக் காரியப்பர், ஹாஜரா ஆகியோருக்குப் பிறந்தவர். அஞ்சல் அதிபராகப் பணியாற்றி ஓய்வு பெற்றவர். மனைவி பெயர் பாத்திமா றிபாயா, இவர்களுக்கு மூன்று பிள்ளைகள் உள்ளனர். 1978 ஆம் ஆண்டு முதல் எழுதி வரும் இவர் தூது என்ற பெயரில் கவிதைச் சிற்றிதழ் ஒன்றை வெளியிட்டுள்ளார்.
# ஆர். எம். நௌசாத்

## எழுதிய நூல்கள்

- *வல்லமை தாராயோ..* (சிறுகதைத் தொகுதி, 2000)
- ''வெள்ளிவிரல் (சிறுகதைத் தொகுதி, 2011)
- *பள்ளிமுனைக் கிராமத்தின் கதை* (2003)
- *வானவில்ல்லிலே ஒரு கவிதை கேளு* (2005)
- ''நட்டுமை (புதினம், 2009)
- *கொல்வதெழுதுதல் 90* (புதினம், 2013)
- *வக்காத்துக் குளம் (குறுநாவல். 2021 )*
- தீரதம் (சிறுகதை தொகுப்பு. 2019)
- ஆழித்தாயே அழித்தாயே... (சுனாமி. காவியம்.2014)
- குறு நெல். (குறும்பாக்கள்.2021)
- அபாயா என் கறுப்பு வானம்.(கவிதைகள்..மின்நூல்..பிரதிலிபி வெளியீடு)
- முத்திரையிடப்பட்ட மது (கவிதை தொகுதி.2022)
# ஆர். எம். நௌசாத்

## பரிசுகளும் விருதுகளும்

- *நட்டுமை* நாவல் காலச்சுவடு சுந்தர ராமசாமி 75 பவழவிழா இலக்கியப்போட்டியில் முதற் பரிசு பெற்றது.
- *தாய் மொழி* சிறுகதை ஞானம் மாசிகை நடத்திய புலோலியூர் க. சதாசிவம் நினைவுச் சிறுகதைப் போட்டியில் முதற்பரிசு பெற்றது.
# அலெக்சாந்தர் அலெக்சாந்திரோவிச் மீகைலோவ்

**அலெக்சாந்தர் அலெக்சாந்திரோவிச் மீகைலோவ்** *(Aleksandr Aleksandrovich Mikhailov)* (ஏப்பிரல் 26 (N.S. date, ஏப்பிரல் 14 O.S.), 1888, மோர்சான்சுகு - செப்டம்பர் 29, 1983) ஓர் உருசிய வானியலாளர் ஆவார். இவர் சோவியத் அறிவியல் கல்விக்கழக உறுப்பினர் ஆவார். இவர் 1947 முதல் 1982 வரை புல்கோவோ வான்காணகத்தில் பணிபுரிந்தார். இவர் 1964 வரை அதன் இயக்குநராக இருந்து இலெனின்கிராது வீழ்ச்சிக்குப் பிறகான போருக்குப் பிந்திய புத்துயிர்ப்புக்கு வித்திட்டவரெனப் பெயர்பெற்றார்.|access-date=2017-03-26 |archive-date=2005-01-24 |archive-url=https://web.archive.org/web/20050124062344/http://neopage.nm.ru/ENG/GENERAL/p05.htm |url-status=dead }}</ref>  
இவரது முதல் ஆய்வுரைகளில் ஒன்று ஆல்லே வால்வெள்ளி பற்றியமைந்தது.  
இடுக்கண்ணாக, ஜோசப் சுடாலின் புல்கோவோ வான்காணகத்தை இடிக்க ஆணையிட்டதுபோலவே, மீண்டும் மீள்கட்டமைக்கவும் ஆணையிட்டார். அதை 1954 இல் மீண்டும் திறக்கவைப்பதில் மீகைலோவ் முதன்மையான பாத்திரம் வகித்தார். அதன் ஆய்வு நோக்கம் கதிர்வீச்சு வானியல் கருவிகளைப் பயன்படுத்தி சூரியச் செயல்பாட்டு ஆய்விலும் பிற திட்டங்களிலும் ஈடுபடுவது ஆகும்.  
மீகைலோவின் வானியல் தலைப்புகள் குறித்த கருத்துகள் அவரது வாழ்நாள் முழுவதும் கோரிப் பெறப்பட்டன. காலம் ( *Time*) இடழின் கட்டுரை ஒன்றில் உலூனா 3 எனும் சோவிய நிலாத் தேட்டக் கலம் புவிக்கு வானொலி அலைத் தொடர்புவழி பெறப்பட்ட நிலாத்தரையின் ஒளிப்படங்களைப் பற்றிக் குறிப்பிடுகிறது. இவர் ஒரு நேர்காணலில் "நிலாத் தேட்டத்தின் அடுத்த படிநிலை, கருவிகளுக்கு ஊறுகள் ஏதும் நேராமல் அங்கு ஓர் நகரும் ஊர்தியை தரையிறக்கம் செய்வதே." எனக் கூறியுள்ளார் அதே ஆண்டில் அமெரிக்காவுக்கும் சோவியத் ஒன்றியத்துக்கும் இடையே நிகழும் பனிப்போரால் தூண்டப்பட்டுள்ள விண்வெளிப்போட்டி பற்றி அதே ஆண்டு ஜனவரியில் கேட்டபோது அவர் ஆட்கள் செல்லும் விண்வெளித் தேட்டத்தின் "மிகப்பெரும் சிக்கல் என்னவென்றால், அவர்கள் பாதுகாப்போடு திரும்புவதே" என காலம் ( *Time*)) இதழின் பேட்டியாளரிடம் கூறியுள்ளார் மேலும் " அவர்கள் பாதுகாப்பாக உயிரோடு திரும்பும் உறுதிப்பாடில்லாமல் நாங்கள் ஆட்களை அனுப்பும் இன்னலை ஏற்க விரும்பவில்லை" எனவும் வற்புறுத்துகிறார்.  
இவர் வானியல் பணியைத் தவிர்த்து, பல அறிவியல் நூல்களை உருசியத்தில் மொழிபெயர்த்தார்.  
இவர் திறந்த மனமும் நேர்மையும் வாய்ந்தவர். மற்றவரிடமும் அந்த நிலையை வேண்டினார்."
# அலெக்சாந்தர் எபிமோவிச் சாலமனோவிச்

**அலெக்சாந்தர் எபிமோவிச் சாலமனோவிச்** *(Alexander Yefimovich Salomonovich)* (; 1916-1989) ஓர் உருசியக் கதிர்வீசு வானியலாளர் ஆவார். இவர் மாஸ்கோ அரசு பல்கலைக்கழக இயற்பியல் துறையில் 1939 இல் பட்டம் பெற்றார்.  
இவர் 1953 முதல் 1959 வரை இலெபெதேவ் "RT-22" எனும் 22 மீ துல்லியமான தொலைநோக்கி உருவாக்கத் தலைமை அறிவியலாளராக இருந்தார். பின்னர் அந்தக் கருவி இயக்குதலில் தலைமை அறிவியலாளராக 1964 வரை ஈடுபட்டார் .
# விக்கிப்பீடியா:தரவுத்தள அறிக்கைகள்/அண்மையில் அதிகம் தொகுக்கப்பட்ட கட்டுரைகள்

கடந்த 30 நாட்களில் அதிகம் தொகுக்கப்பட்ட கட்டுரைகள். -- AswnBot (பேச்சு) <onlyinclude>00:15, 6 அக்டோபர் 2022 (UTC)</onlyinclude>
| கட்டுரை | தொகுப்புகள் |  |
| --- | --- | --- |
| :இரசினிகாந்து திரை வரலாறு | 189 |  |
| :சார்லசு, வேல்சு இளவரசர் | 156 |  |
| :ஐக்கிய இராச்சியத்தின் இரண்டாம் எலிசபெத் | 135 |  |
| :இளவரசர் வில்லியம், கேம்பிரிட்ச் கோமகன் | 130 |  |
| :நூர் சுல்தான் | 122 |  |
| :ஐக்கிய இராச்சியத்தின் மூன்றாம் சார்லசு | 114 |  |
| :கேத்தரின், கேம்பிரிட்ச் சீமாட்டி | 104 |  |
| :கெடா | 97 |  |
| :பெட்டாலிங் ஜெயா | 92 |  |
| :2020 இந்தோனேசியாவில் கொரோனாவைரசுத் தொற்று | 88 |  |
| :லிஸ் டிரஸ் | 79 |  |
| :கேம்பிரிட்ஜ் இளவரசர் ஜோர்ஜ் | 75 |  |
| :கடாரம் | 70 |  |
| :தனியெத்சுக் மக்கள் குடியரசு | 69 |  |
| :கேம்பிரிட்ச் இளவரசர் லூயி | 68 |  |
| :சார்லட், கேம்பிரிட்ச் இளவரசி | 67 |  |
| :பிரித்தானிய நாட்டுப்பண் | 66 |  |
| :பூஜாங் பள்ளத்தாக்கு | 65 |  |
| :2022 உக்ரைன் மீதான உருசியாவின் படையெடுப்பு | 64 |  |
| :அங்கெலா மேர்க்கெல் | 63 |  |
| :இரண்டாம் எலிசபெத் மகாராணியின் இறப்பு | 62 |  |
| :ஜார்ஜ் டவுன், பினாங்கு | 50 |  |
| :தாய்லாந்து | 48 |  |
| :மலாயா ஒன்றியம் | 48 |  |
| :ஆங்காங் | 45 |  |
| :தென் கொரியா | 43 |  |
| :திருநாவலூர் பக்தஜனேஸ்வரர் கோயில் | 43 |  |
| :தைவான் | 41 |  |
| :சுவான்டே பாபோ | 41 |  |
| :மிக்கைல் கொர்பச்சோவ் | 40 |  |
| :தினேப்பர் ஆறு | 39 |  |
| :ஸ்டார் வார்ஸ் | 39 |  |
| :உருசியா | 38 |  |
| :ஆசியக் கிண்ணம் 2022 | 38 |  |
| :சீனா | 37 |  |
| :திருக்கோயிலூர் | 36 |  |
| :இந்தியா | 36 |  |
| :முள்ளியவளை | 35 |  |
| :கொங்கு நாடு | 34 |  |
| :பொன்னியின் செல்வன் | 34 |  |
| :பிலிப்பீன்சு | 33 |  |
| :சபா | 33 |  |
| :ச. சாமிவேலு | 33 |  |
| :ஒலாஃப் சோல்த்சு | 33 |  |
| :சேம்சு பீபிள்சு | 33 |  |
| :ஆத்திரேலியா | 32 |  |
| :தலசீமியா | 32 |  |
| :துருக்கி | 31 |  |
| :ஸ்ரீபிருந்தன் சண்முகராகவன் | 31 |  |
| :லின்டான் | 31 | } |
# திரு ஆ. கோவிந்தசாமி அரசு கலைக் கல்லூரி

**திரு ஆ. கோவிந்தசாமி அரசு கலைக் கல்லூரி** (*Thiru A. Govindasamy Government Arts College*) என்பது இந்திய மாநிலம் தமிழ்நாட்டின் விழுப்புரம் மாவட்டம் திண்டிவனத்தில் செயல்பட்டுவரும் இருபாலருக்கான அரசினர் கலைக் கல்லூரியாகும். 1969ஆவது ஆண்டில் தொடங்கப்பட்ட இக்கல்லூரி திருவள்ளுவர் பல்கலைக்கழகத்தின் இணைப்புக் கல்லூரியாக செயல்பட்டு வந்தது. தற்பொழுது சிதம்பரம், அண்ணாமலைப் பல்கலைக்கழகம் மாநிலப் பல்கலைக்கழகமாக மாற்றப்பட்ட நிலையில் இக்கல்லூரி அண்ணாமலைப் பல்கலைக்கழக இணைப்புக் கல்லூரியாக 2021-22 கல்வியாண்டு முதல் செயல்படுகிறது.
# திரு ஆ. கோவிந்தசாமி அரசு கலைக் கல்லூரி

## வரலாறு

இக்கல்லூரி காலஞ்சென்ற மேனாள் விவசாய துறை அமைச்சர் ஆ. கோவிந்தசாமி நினைவாக சூலை 02, 1969ஆம் ஆண்டு தொடங்கப் பெற்றது. இதனை முன்னாள் உணவுத் துறை அமைச்சர் ப. உ. சண்முகம் சூலை 29, 1969 அன்று தொடங்கி வைத்தார். மண்டல விவசாய ஆராய்ச்சி நிலையத்தில் சிலகாலம் தற்காலிகமாக இயங்கிபின், திண்டிவனம் நகரிலிருந்து 3 கி.மீ. தொலைவில் சுமார் 31 ஏக்கர் பரப்பளவில் மேல்பாக்கம் கிராம எல்லையில் அமைந்துள்ள நிரந்தரக் கட்டிடத்தில் இயங்கி வருகிறது.
# திரு ஆ. கோவிந்தசாமி அரசு கலைக் கல்லூரி

## படிப்புகள்

### இளநிலை

#### கலைப்பாடங்கள்

- தமிழ்
- ஆங்கிலம்
- வரலாறு
- வணிகமேலாண்மை
- வணிகவியல்
# திரு ஆ. கோவிந்தசாமி அரசு கலைக் கல்லூரி

## படிப்புகள்

### இளநிலை

#### அறிவியல் பாடங்கள்

- தாவரவியல்
- வேதியியல்
- கணினிஅறிவியல்
- நிலத்தியல்
- கணிதம்
- இயற்பியல்
- புள்ளியியல்
# திரு ஆ. கோவிந்தசாமி அரசு கலைக் கல்லூரி

## படிப்புகள்

### முதுநிலை

#### கலைப்பாடங்கள்

- தமிழ்
- ஆங்கிலம்
- வரலாறு
- வணிகவியல்
# திரு ஆ. கோவிந்தசாமி அரசு கலைக் கல்லூரி

## படிப்புகள்

### முதுநிலை

#### அறிவியல் பாடங்கள்

- தாவரவியல்
- வேதியியல்
- கணினிஅறிவியல்
- நிலத்தியல்
- கணிதம்
- இயற்பியல்
# திரு ஆ. கோவிந்தசாமி அரசு கலைக் கல்லூரி

## படிப்புகள்

### ஆய்வியல் நிறைஞர்

#### கலைப்பாடங்கள்

- தமிழ்
- வரலாறு
# திரு ஆ. கோவிந்தசாமி அரசு கலைக் கல்லூரி

## படிப்புகள்

### ஆய்வியல் நிறைஞர்

#### அறிவியல் பாடங்கள்

- தாவரவியல்
- வேதியியல்
- கணினிஅறிவியல்
- நிலத்தியல்
- கணிதம்
- இயற்பியல்
# திரு ஆ. கோவிந்தசாமி அரசு கலைக் கல்லூரி

## படிப்புகள்

### முனைவர் பட்டம்

#### கலைப்பாடங்கள்

- தமிழ்
- வரலாறு
# திரு ஆ. கோவிந்தசாமி அரசு கலைக் கல்லூரி

## படிப்புகள்

### முனைவர் பட்டம்

#### அறிவியல் பாடங்கள்

- தாவரவியல்
- வேதியியல்
- கணிதம்
- இயற்பியல்
# அரசினர் கலைக் கல்லூரி, மேலூர்

**அரசு கலைக்கல்லூரி, மேலூர்** (Government Arts College, Melur) என்பது இந்திய மாநிலம் தமிழ்நாட்டின் மதுரை மாவட்டம் மேலூரில் செயல்பட்டுவரும் அரசினர் கலைக்கல்லூரியாகும். 1969-ஆம் ஆண்டில் தொடங்கப்பட்ட இக்கல்லூரி தற்போது மதுரை காமராசர் பல்கலைக்கழகத்தின் இணைவு பெற்றக் கல்லூரியாக செயல்பட்டு வருகிறது. இளநிலை, முதுநிலை மற்றும் ஆராய்ச்சி படிப்புகள் கற்றுத் தரப்படும் இக்கல்லூரியில் ஏறத்தாழ 2500 மாணவ மாணவிகள் பயின்று வருகின்றனர். இவர்களில் பெரும்பாலானவர்கள் முதல் தலைமுறை பட்டதாரிகள் ஆவர்.
# அரசினர் கலைக் கல்லூரி, மேலூர்

## வழங்கும் படிப்புகள்

இக்கல்லூரியில் தற்போது 11 இளநிலைப் பட்டப் படிப்புகளும், 10 முதுநிலைப் பட்டப் படிப்புகளும், 3 ஆராய்ச்சி படிப்புகளும் வழங்கப்படுகின்றன.
# அரசினர் கலைக் கல்லூரி, மேலூர்

## வழங்கும் படிப்புகள்

### இளநிலைப் படிப்புகள்

- வரலாறு
- தமிழ்
- ஆங்கிலம்
- பொருளியல்
- வணிகவியல்
- கணிதம்
- இயற்பியல்
- வேதியியல்
- கணினி அறிவியல்
- தாவரவியல்
- விலங்கியல்
# அரசினர் கலைக் கல்லூரி, மேலூர்

## வழங்கும் படிப்புகள்

### முதுநிலைப் படிப்புகள்

- வரலாறு
- தமிழ்
- ஆங்கிலம்
- பொருளியல்
- வணிகவியல்
- கணிதம்
- இயற்பியல்
- கணினி அறிவியல்
- தாவரவியல்
- விலங்கியல்
# பட்டாம்பி - 36

**பட்டாம்பி - 36** *(PTB 36), வேளாண் பெயர்; **ரோகிணி** (Rohini)*, என்பது; 1971 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 75 - 110 நாட்களில் அறுவடைக்கு வரக்கூடிய இந்த நெல் இரகம், **பட்டாம்பி - 10** என்ற நெல் இரகத்தையும், **ஐ ஆர் 8** எனும் நெல் இரகத்தையும் இணைத்து உருவாக்கப்பட்ட நெல் வகையாகும். ஒரு எக்டேருக்கு சுமார் 2000 கிலோ (*20 Q/ha*) விளைச்சல் தரவல்ல இதன் அரிசி, வெள்ளை நிறத்தில் நீண்டு தடித்துக் காணப்படுகிறது. மேலும் இவ்வகை நெற்பயிர் கேரள மாநிலத்தில் அதிகளவில் பயிரிடப்படுகின்றது.
# பட்டாம்பி - 36

## இவற்றையும் காண்க

- ரோகிணி (செயற்கைக்கோள்)
- ரோகிணி (நட்சத்திரம்)
- ரோகிணி தேவி (வசுதேவரின் முதல் மனைவி)
- ரோகிணி (நடிகை)
# விக்கிப்பீடியா:Statistics/weekly/26-Mar-2017
# உலக நாடக அரங்க நாள்

**உலக நாடக அரங்க நாள்** (*World Theatre Day*) ஆண்டுதோறும் மார்ச் 27 ஆம் நாளன்று பன்னாட்டு அரங்க நிறுவனத்தினால் கொண்டாடப்பட்டு வருகின்றது.  
உலக நாடக அரங்க நாள் உலக நாடக அரங்க நிறுவனத்தினால் 1961 ஆம் ஆண்டு முதல் முன்னெடுக்கப்பட்டு இந்நிறுவனத்தின் மையங்களிலும், பன்னாட்டு நாடக அரங்க சமூகங்களினாலும் கொண்டாடப்படுகின்றது. இந்நிகழ்வை ஒட்டி பல்வேறு தேசிய, பன்னாட்டு நாடக நிகழ்வுகள் ஏற்பாடு செய்யப்படுகின்றன. இந்நாளின் முக்கிய நிகழ்வாக, உலக மட்டத்தில் புகழ் பெற்ற ஒரு நாடகக் கலைஞர் ஒருவர் இந்நாளின் முக்கியத்துவம் குறித்த தனது பிரதிபலிப்புகளையும், உலக கலாச்சார அமைதி பற்றியும் செய்தி ஒன்றை விடுப்பார். இவ்வாறான முதலாவது செய்தியை 1962 ஆம் ஆண்டில் பிரான்சிய எழுத்தாளரும், நாடகக் கலைஞருமான சான் காக்டோ விடுத்தார்.
# பட்டாம்பி - 37

**பட்டாம்பி - 37** *(PTB-37), வேளாண் பெயர்; **அசுவதி** (Aswathi)* என்பது; 1971 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். சுமார் 117 நாட்களில் அறுவடைக்கு வரக்கூடிய இந்த நெல் இரகம், டீ - கீ - வூ - ஜென் (Dee-gee-woo-gen) என்ற நெல் இரகத்தையும், பட்டாம்பி - 10 எனும் நெல் இரகத்தையும் இணை சேர்த்து உருவாக்கப்பட்ட நெல் வகையாகும். ஒரு எக்டேருக்கு சுமார் 5000 கிலோ (*50 Q/ha*) மகசூல் தரவல்ல இதன் அரிசி, வெள்ளை நிறத்தில் நீண்டு, மிதமாக தடித்துக் காணப்படுகிறது. மேலும் இவ்வகை நெற்பயிர் கேரளம் மாநிலத்தில் அதிகளவில் பயிரிடப்படுகிறது.
# பட்டாம்பி - 38

**பட்டாம்பி - 38** *(PTB -38), வேளாண் பெயர்; **திரிவேணி** (Triveni), முன்மொழிவு எண்; (IET 11747)* என்பது; 1971 ஆம் ஆண்டுவாக்கில் அறிமுகப்படுத்தப்பட்ட, குறுகியகால நெல் வகையாகும். சுமார் 95 - 110 நாட்களில் அறுவடைக்கு வரக்கூடிய இந்த நெல் இரகம், அன்னபூர்ணா என்ற நெல் இரகத்தையும், பட்டாம்பி - 15 எனும் நெல் இரகத்தையும் இணை சேர்த்து உருவாக்கப்பட்ட நெல் வகையாகும். ஒரு எக்டேருக்கு சுமார் 6000 கிலோ மகசூல் தரவல்ல இதன் அரிசி, வெள்ளை நிறத்தில் குட்டையாக தடித்துக் காணப்படுகிறது. மேலும் இவ்வகை நெற்பயிர் கேரளா, மற்றும் பாண்டிச்சேரி மாநிலங்களில் அதிகளவில் பயிரிடப்படுகிறது.
# பட்டாம்பி - 38

## இவற்றையும் காண்க

- திரிவேணி சங்கமம்
- திரிவேணி (திரைப்படம்)
# விருஷ்ணி குலம்

வில் சிந்து ஆறு - கங்கை ஆற்றிக்கும் இடைப்பட்ட பகுதியை வாழிடமாகக் கொண்ட விருஷ்ணி குலத்தின் உட்பிரிவினர்களான அருச்சுனயானர்கள், யௌதேயர்கள், பௌரவர்கள், குலிந்தர்கள், வேமகர்கள் மற்றும் ஆதும்பரர்கள்]]  
மற்றும் கிருஷ்ணர் உருவம் பொறித்த இந்தோ-கிரேக்க மன்னர்களின் நாணயங்கள், ஆண்டு, கி. மு. 190-180]]  
**விருஷ்ணி குலம்** (Vrishnis) பண்டைய பரத கண்டத்தின் குரு நாட்டின் பேரரசர் யயாதியின் மகன் யதுவின் வழிவந்த **விருஷ்ணி** என்பாரின் வழித்தோன்றல்கள் ஆவார்.
விருஷ்ணியின் இரண்டு மனைவியர்கள் *காந்தாரி* மற்றும் *மாத்திரி* ஆவார். மனைவி மாத்திரி மூலம் விருஷ்ணிக்கு *தேவமிதுசா* என்ற மகன் பிறந்தான். கிருஷ்ணரின் தந்தையான வசுதேவர் தேவமிதுசாவுக்குப் பிறந்தவர் ஆவார். இந்துப் புராணங்களின் படி, விருஷ்ணியின் குலத்தவர்கள் துவாரகையை வாழிடமாகக் கொண்டவர்கள் ஆவார்.
# விருஷ்ணி குலம்

## வரலாறு

யயாதி - தேவயானி இணையரின் மூத்த மகன் யது ஆவார். தன் மகள் தேவயானிக்கு துரோகம் செய்து, தேவயானியின் தோழிப் பெண்னான சர்மிஷ்டையுடன், யயாதி புணர்ந்து குழந்தைகளை பெற்ற காரணத்தினால், சுக்கிராச்சாரியால் சபிக்கப்பட்டு கிழத்தன்மை அடைந்தான். யயாதி தனது தவறுக்கு வருந்தியதால், உனது கிழத்தன்மையை உனது மகன்களில் ஒருவனுக்கு கொடுத்து, இழந்த கிழத்தன்மை மீண்டும் பெற்றுக் கொள்ளலாம் என யயாதிக்கு சாபத்திற்கான பரிகாரம் கூறினார்.  
யயாதியின் கிழத்தன்மையை ஏற்க மறுத்த காரணத்தினால்,யதுவும், அவனது வழித்தோன்றல்களும் இனி நாட்டை அரசாளும் உரிமையில்லாது போகக்கடவது என யயாதி அளித்த சாபத்தால், யதுவின் வழித்தோன்றல்கள் நாட்டை ஆள இயலாது ஆடு, மாடுகள் மேய்த்து பால், தயிர், வெண்ணெய் போன்ற பால் பொருட்களை உற்பத்தி செய்யும் இடைத் தொழில் செய்து வாழ்ந்தனர். அவர்களை யாதவர்கள் என்பர்.  
காலப்போக்கில் யது குலத்தில், **விருஷ்ணிகள்**, **அந்தகர்கள்**, **போஜர்கள்**, **குகுரர்கள்** என நான்கு உட்பிரிவுகள் கிளைத்தன.
# விருஷ்ணி குலம்

## விருஷ்ணிகள் துவாரகைக்கு குடிபெயர்தல்

கம்சனின் மாமனாரும், மகத நாட்டு மன்னனுமான ஜராசந்தன், கம்சனின் இறப்பிற்கு காரணமான கிருஷ்ணர் வாழ்ந்த மதுரா மீது பலமுறை பெரும் படைகளுடன் முற்றுகையிட்டான். கிருஷ்ணரும், பலராமரும் ஜராசந்தனின் படைகளை விரட்டி அடித்தனர். பின்னர் காலயவனன் என்ற அசுரன் பெரும் படைகளுடன், மதுராவை சூழ்ந்து கொண்டு அடிக்கடி தொடர் தாக்குதல்கள் நடத்தினான். பாதுகாப்பு காரணங்களால் கிருஷ்ணர், தனது குல மக்களான விருஷ்ணிகளை, மதுராவிலிருந்து துவாரகையில் குடியமர்த்தினார்.
# விருஷ்ணி குலம்

## கிருஷ்ணரின் குடும்பம்

கிருஷ்ணரின் குடும்ப மரத்தை காட்டும் அட்டவணை:
# விருஷ்ணி குலம்

## விருஷ்ணி குலத்தின் அழிவு

குருச்சேத்திர போரில் துரியோதனன் கொல்லப்பட்ட துயரத்தின் விளைவால் காந்தாரி, கிருஷ்ணரின் விருஷ்ணி குலம் விரைவில் அழியும் என வஞ்சினம் உரைத்தாள்.
காந்தாரி சாபத்தின் படி, குருசேத்திரப் போர் முடிந்த 36வது ஆண்டில், கிருஷ்ணரின் மகன் சாம்பனுக்கு முனிவர்கள் இட்ட சாபத்தின் விளைவாக, கிருஷ்ணரின் மகன்கள், பேரன்கள் மற்றும் விருஷ்ணி குலத்தவர்கள், அளவிற்கு மேல் மது அருந்தி ஒருவருடன் ஒருவர் சண்டையிட்டு மடிந்தனர்.  
விருஷ்ணி குல பெண்கள், குழந்தைகள், கிருஷ்ணர் மற்றும் பலராமர் மட்டும் உயிருடன் எஞ்சியிருந்தனர். விருஷ்ணி குல பெண்களையும், குழந்தைகளையும், முதியோர்களை அத்தினாபுரம் கூட்டிச் செல்லுமாறு கிருஷ்ணர், குரு நாட்டு அருச்சுனனுக்கு ஓலை அனுப்பினார்.  
விருஷ்ணி குலத்தினரின் நிலை கண்டு வருந்திய பலராமர் ஜீவசமாதி அடைந்தார்.
கிருஷ்ணர் பிரபாச பட்டினம் நகரத்திற்குச் சென்று காட்டில் ஓய்வு எடுக்கையில், வேடன் எய்திய அம்பு கிருஷ்ணரின் காலில் குத்தியதால், கிருஷ்ணர் உயிர் துறந்து வைகுந்தம் சென்றார்.  
அருச்சுனன் விருஷ்ணி குல பெண்களையும், குழந்தைகளையும் அத்தினாபுரம் கூட்டிச் செல்லும் வழியில், ஆபிரர்கள் எனும் கூட்டத்தினர் தாக்கி, பொருட்களை கொள்ளையடித்து விருஷ்ணி குல பெண்களையும், குழந்தைகளையும் கவர்ந்து சென்றனர். ருக்குமணி முதலான கிருஷ்ணரின் எண்மனையாட்டிகள், கூட்டுத் தீக்குளிப்பு செய்து கொண்டு உயிர்த்தியாகம் செய்தனர். பின்னர் கடல்நீர் துவாரகை நகரத்திற்குள் புகுந்து உள்வாங்கிக் கொண்டது.
# விருஷ்ணி குலம்

## பண்டைய இலக்கியங்களில் விருஷ்ணிகள்

பாணினியின் அஷ்டத்யாயி எனும் சமசுகிருத நூலில் (IV.1.114, VI.2.34) அந்தகர்களுடன் விருஷ்ணி குலம் ஒப்பிடுகிறது.  
கௌடில்யரின் அர்த்தசாஸ்திரம் எனும் நூலில் விருஷ்ணி குலத்தினரை *சங்கா* எனும் பழங்குடி மக்களின் கூட்டமைப்புடன் ஒப்பிடுகிறது. மகாபாரத காவியத்தின் துரோண பருவத்தில் (துரோண பருவம், 141.15) விருஷ்ணிகளையும், அந்தகர்களையும் *விராத்தியர்* இன மக்களுடன் ஒப்பிடுகிறது.  
யதுவின் வழித்தோன்றல்களான விருஷ்ணிகளைப் போன்று குகுரர்கள், போஜர்கள், அந்தகர்களை சங்கம் வளர்த்து வாழ்ந்தவர்கள் என்றும், இச்சங்கத்திற்கு வசுதேவ கிருஷ்ணன் சிறப்புடையவன் என மகாபாரத காவியத்தின் சாந்தி பருவம் 81.25-இல் குறிப்பிடுகிறது.  
அரி வம்சப் புராணத்தின் படி (II.4.37-41) விருஷ்ணி குலத்தினர், நந்தகோபனுக்குப் பிறந்த விஷ்ணு துர்கையை வழிபட்டனர் என்று அதே புராணத்தில் (II.2.12) கூறப்பட்டுள்ளது.மதுராவில் கண்டெடுத்த மோரா வெல் எனும் கல்வெட்டுகளின்படி, விருஷ்ணிகளில் சங்கர்ஷனர், வாசுதேவன், பிரத்தியுமனன், அனிருத்தன் மற்றும் சாம்பன் ஆகிய ஐவர் மாவீர்ர்களாக கருதப்பட்டனர்.
# விருஷ்ணி குலம்

## விருஷ்ணிகளின் நாணயம்

விருஷ்ணிகளின் வெள்ளி நாணயம், தற்கால பஞ்சாப் மாநிலத்தின் ஹோசியார்பூரில் கண்டெடுக்கப்பட்டுள்ளது. இந்நாணயம் தற்போது பிரித்தானிய அருங்காட்சியகம், இலண்டனில் உள்ளது. பின்னாட்களில் விருஷ்ணிகளின் செப்பு நாணயங்கள், களிமண் முத்திரைகள் லூதியானா அருகே கண்டெடுக்கப்பட்டது.
# விருஷ்ணி குலம்

## இதனையும் காண்க

- யது குலம்
# மீனாட்சி அரசினர் மகளிர் கலைக் கல்லூரி

**ஸ்ரீ மீனாட்சி அரசு மகளிர் கலைக் கல்லூரி (தன்னாட்சி)** (*Sri Meenakshi Government Arts College for Women*) இந்திய மாநிலம் தமிழ்நாட்டின் மதுரையில் செயல்பட்டுவரும் மகளிருக்கான அரசினர் கலைக் கல்லூரியாகும். 1965-ஆவது ஆண்டில் தொடங்கப்பட்ட இக்கல்லூரி தற்போது தன்னாட்சித் தகுதியுடன் மதுரை காமராசர் பல்கலைக்கழகத்தின் இணைப்புக் கல்லூரியாக செயல்பட்டு வருகிறது. இளநிலை, முதுநிலை மற்றும் ஆராய்ச்சி படிப்புகள் கற்றுத் தரப்படும் இக்கல்லூரியில் 2013ஆம் ஆண்டு நிலவரப்படி 4150 மாணவ மாணவிகள் கல்வி பயின்று வருகின்றனர்.
# மீனாட்சி அரசினர் மகளிர் கலைக் கல்லூரி

## வரலாறு

மீனாட்சி அரசினர் மகளிர் கலைக் கல்லூரி 1965-ல், 20 ஏக்கர் பரப்பளவில் 320 மாணவிகள், 13 பேராசிரியர்கள், 13 ஆசிரியர் அல்லாத ஊழியர்களுடன் தொடங்கப்பட்டது. இக்கல்லூரி 1998 அக்டோபர் 6 அன்று தன்னாட்சித் தகுதியைப் பெற்றது. இக்கல்லூரி தற்போது, 3639 மாணவர்கள், 150 பேராசிரியர்கள், 43 ஆசிரியர் அல்லாத ஊழியர்களுடன் செயல்பட்டு வருகிறது.
# மீனாட்சி அரசினர் மகளிர் கலைக் கல்லூரி

## வழங்கும் படிப்புகள்

இக்கல்லூரியில் தற்போது 13 இளநிலைப் பட்டப் படிப்புகளும், 12 முதுநிலைப் பட்டப் படிப்புகளும், 4 ஆராய்ச்சி படிப்புகளும் வழங்கப்படுகின்றன.
# மீனாட்சி அரசினர் மகளிர் கலைக் கல்லூரி

## வழங்கும் படிப்புகள்

### இளநிலைப் படிப்புகள்

- தமிழ்
- ஆங்கிலம்
- வரலாறு
- பொருளியல்
- வணிகவியல்
- கணிதம்
- இயற்பியல்
- வேதியியல்
- கணினி அறிவியல்
- தாவரவியல்
- விலங்கியல்
- புவியியல்
- மனையியல்
# மீனாட்சி அரசினர் மகளிர் கலைக் கல்லூரி

## வழங்கும் படிப்புகள்

### முதுநிலைப் படிப்புகள்

- வரலாறு
- தமிழ்
- ஆங்கிலம்
- பொருளியல்
- வணிகவியல்
- இயற்பியல்
- தாவரவியல்
- விலங்கியல்
# பால்மன் - 579 (நெல்)

**பால்மன் - 579** (*Palman-579*) என்பது; 1973 - 1978 ஆம் ஆண்டு காலகட்டத்தில் அறிமுகப்படுத்தப்பட்ட, மத்தியகால நெல் வகையாகும். 130 நாட்களில் அறுவடைக்கு வரக்கூடிய இந்த நெல் இரகம், ஐஆர்ஆர்ஐ (*IRRI*) நிறுவனத்தால் அறிமுகப்படுத்தப்பட்ட நெல் வகையாகும். ஒரு எக்டேருக்கு சுமார் 2200 கிலோ (*22 Q/ha*) விளைச்சல் தரவல்ல இதன் அரிசி, வெள்ளை நிறத்தில் நீண்டு காணப்படுகிறது. மேலும் இவ்வகை நெற்பயிர் பஞ்சாப் பகுதியில் அதிகளவில் பயிரிடப்படுகின்றது.
# சி. உமாசங்கர்

**சி.உமாசங்கர்** (*C.Umashankar*) தமிழ்நாட்டைச் சார்ந்த இந்திய ஆட்சிப் பணி அதிகாரியாவார். 1990 ஆம் ஆண்டு துணை மாவட்ட ஆட்சித் தலைவராகத் தேர்ந்தெடுக்கப்பட்டார். இவர் நாகப்பட்டினம் மாவட்டத்திற்கு உட்பட்ட பகுதியான மயிலாடுதுறையின் துணை மாவட்ட ஆட்சித் தலைவராக பணியைத் துவங்கினார். இவருடைய பணியின் நன்னடத்தையில் அதிருப்தி ஏற்பட்டதால் அரசியல் ஆட்சியாளர்களால் திருவண்ணாமலை மாவட்டம் செய்யூருக்கு மாற்றம் செய்யப்பட்டார். பின்னர் 1995 ஆம் ஆண்டு அப்போதைய தமிழக ஆட்சியாளர்களான அதிமுகவால் மதுரையின் கூடுதல் மாவட்ட ஆட்சித் தலைவராக நியமிக்கப்பட்டார். பின்னர் சிறுசேமிப்புத்துறை ஆணையராக பதவியில் இருந்த இவர் 2010 ஆம் ஆண்டு சூலை மாதம் 21 ஆம் திகதி அன்று திமுகஅரசால் பதவி இடைநீக்கம் செய்யப்பட்டார்.
# சி. உமாசங்கர்

## வெளிக்கொண்டுவந்த ஊழல்கள்

1991 ஆம் ஆண்டு முதல் 1996 ஆம் ஆண்டு வரை அதிமுகவின் ஜெ. ஜெயலலிதா தலைமையில் நடந்த ஆட்சியில் உள்ளாட்சித்துறை அமைச்சராகவும், நாடாளுமன்ற உறுப்பினராகவும் இருந்த டி. எம். செல்வகணபதி சுடுகாட்டு கூறை வழக்கில் சென்னை அமர்வு நீதிமன்றத்தால் இரண்டு ஆண்டுகள் சிறை தண்டணை விதிக்கப்பட காரணமாக இருந்தார். பின்னர் அரசு கேபிள் இயக்குநராக நியமிக்கப்பட்ட இவர் முரசொலி மாறனின் மகன்களும் சன் தொலைக்காட்சியின் இயக்குனர்களுமான கலாநிதி மாறன், தயாநிதி மாறன் போன்றோர் மீது அரசு கேபிள் முறைகேடுக்காக இவரே முன்வந்து ஊழல் குற்றச்சாட்டு கொடுத்தார்.
# அம்சா (நெல்)

**அம்சா** (*Hamsa*) என்பது; 1974 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 124 நாட்களில் அறுவடைக்கு வரக்கூடிய இந்த நெல் இரகம், எச் ஆர் - 12 (*HR-12*) என்ற நெல் இரகத்தையும், டீ (என்) 1 (*T(N) 1*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். தக்காணப் பீடபூமிப் பகுதியில் நன்கு வளரக்கூடிய இது, குளிர்ச்சியான காலநிலையைத் தாங்கும் திறன் கொண்டதாகும். மேலும், இவ்வகை நெற்பயிர் ஆந்திரப் பிரதேச மாநிலத்தில் பெருமளவில் பயிரிடப்படுகின்றது.
# கடம்பங்குடி காமாட்சி அம்மன் கோயில்

**கடம்பங்குடி காமாட்சி அம்மன் கோயில்** தமிழ்நாடு, தஞ்சாவூர் மாவட்டம், கடம்பங்குடியில் அமைந்துள்ள ஓர் அம்மன் கோயிலாகும்.
# கடம்பங்குடி காமாட்சி அம்மன் கோயில்

## வரலாறு

அருள்மிகு காமாட்சியை நடுக்காவேரிக்கு வடக்கில் காவிரியின் கரையோரத்தில் ஒரு பெட்டி மிதந்து வந்துள்ளது அப்போது அங்கே வேலை பார்த்தவர்கள் கண்டெடுத்துள்ளார்கள். அந்த பெட்டியினுள் ஓர் அம்மன் சிலை இருந்ததைக் கண்டு, அவர்களுக்குள் யாருக்கு அம்மன் சொந்தம் என சண்டையிட்டார்களாம். பின்பு முடிவாக உடுக்கையடித்து கேட்களாம் என சிலர் சொல்ல உடனே ஏற்பாடு செய்து உடுக்கையடித்துப் பார்த்தார்கள். நான் காமாட்சி எனவும் என்னை கடம்பன்குடி கிராமத்தில் அருள்பாலிக்கவே இங்கு வந்துள்ளேன் என கூற அம்மனுக்கு கடம்பன்குடியில் திருக்கோயில் எழுப்பி காமாட்சி அம்மனை அருள்பாளிக்கும் தெய்வமாக இன்றுவரை வணங்குகிறார்கள்.
# கடம்பங்குடி காமாட்சி அம்மன் கோயில்

## விழாக்கள்

மாசி மாதத்தில் நடைபெறும் மகா சிவராத்திரி அன்று காமாட்சி அம்மன் கிராமத்தின் அனைத்து தெருக்களிலும் நாக கிரகமாக வலம் வருவார். விழாவில் இசை நிகழ்ச்சிகள் நடைபெறும்.  
பங்குனி மாதத்தில் வீரசிங்கம்பேட்டை அருள்மிகு மாரியம்மன் கோவிலுக்கு காமாட்சி அம்மன் திருக்கோவிலில் இருந்து பூச்சொரிதல் விழாவிற்கு பூ எடுத்து செல்லப்படும்.  
ஆடிமாதத்தில் திருவிளக்கு பூஜை மிகவும் விமர்சையாக நடைபெறும்.
# பன்னாட்டு நெல் - 20

## இனப்பெருக்க வரலாறு

1965 இல் IR532 மூலம் கலப்பினம் உருவாக்கப்பட்டது, அதே நேரத்தில் இரண்டாவது தலைமுறையாக F<small>2</small> மற்றும் F<small>3</small> தலைமுறைகள் 1966 இல் வளர்க்கப்பட்டன. அடுத்தடுத்த F<small>4</small> மற்றும் F<small>5</small> தலைமுறைகளின் சந்ததியினர் 1967 இல் வம்சாவளி நர்சரிகளில் மதிப்பீடு செய்யப்பட்டனர். 1968 இல் OYT (* விவசாயத்தில் OYT என்பது, ஒரு கண்காணிப்பு கட்டமாகும், அங்கு புதிய வகைகள் அவற்றின் மகசூல் திறனுக்காக மதிப்பீடு செய்யப்படுகின்றன.*) மற்றும் RYT இல் (*விவசாயத்தில், RYT என்பது, மொத்த மகசூலைக்குறிக்கிறது, இது ஊடுபயிர் முறைகளின் மகசூல் நன்மையை மதிப்பிடுவதற்குப் பயன்படுத்தப்படும் ஒரு முறையாகும்.*) மிகவும் நம்பிக்கைக்குரிய வரிசைகள் மதிப்பீடு செய்யப்பட்டன.
# பன்னாட்டு நெல் - 20

## வேளாண் தரவு

- முதிர்ச்சியடையும் நாட்கள் 125
- தாவர உயரம் (செ.மீ) 107
- மலை உழவு எண் –1 14
- தானிய மகசூல் (வறண்ட காலம்) (5,413 கிலோ எக்டேர்–1)
- தானிய மகசூல் (ஈரமான காலம்) (3,168 கிலோ எக்டேர்–1)
- அறுவடையின் போது விதை முளைப்பு 6 (%)
- 6 வாரங்களுக்குப் பிறகு விதை முளைப்பு 74 (%)
- நோய்களுக்கான எதிர்வினை; துங்ரோ நச்சுயிரி, பூஞ்சை, பற்றுயிரி மற்றும் புற்களைகள் போன்றவைக்கு மிதமான எதிர்ப்புத்திறன் கொண்டது.
- பூச்சிகளுக்கு எதிர்வினை; பச்சை இலைத்தண்டு பூச்சிக்கு (GLH) எதிர்ப்புத் திறன் கொண்டவை, பழுப்பு தாவரத் தத்துப்பூச்சிகளான (BPH 1, 2, 3) ஆகிய மூன்று பூச்சிகளுக்கும் மற்றும் பித்தப்பை பூச்சிக்கு எளிதில் பாதிக்கக்கூடியவை, மேலும் தண்டு துளைப்பானுக்கு மிதமான எதிர்ப்புத் திறன் கொண்டவை.
- இந்நெல் இரகம் வெளியான நாடுகள்; இந்தியா, இந்தோனேசியா, கயானா, காம்பியா, கினி-பிசாவு, கேமரூன், நைஜீரியா, பங்களாதேஷ், புர்க்கினா பாசோ, மியான்மர், மற்றும் வியட்நாம்.
# திமீத்திரி மக்சூத்தொவ்

**திமீத்திரி திமித்திரியேவிச் மக்சூத்தொவ்** (*Dmitry Dmitrievich Maksutov*, ) ( – 12 ஆகத்து 1964) ஒரு சோவியத், உருசிய ஒளியியல் பொறியாளரும் பயில்நிலை வானியலாளரும் ஆவார். இவர் மக்சியூதவ் தொலைநோக்கி வடிவமைத்து பெயர்பெற்றவர்.
# திமீத்திரி மக்சூத்தொவ்

## வாழ்க்கை

இவர் 1896 இல் நிகோலயேவில் அல்லது இவரது தந்தையார் கருங்கடல் படையணியில் பணிபுரிந்த நாவாயியல் அலுவலர். இவர் நெடிய நாவாயியல் பட்டறிவுடைய குடும்பக் கால்வழியினர். இவரது கொள்ளுப் பாட்டனார் பீட்டர் இவனோவிச் மக்சியூதவ் தன் போர்களில் காட்டிய வல்லமைக்காக இளவரசர் பட்டம் பெற்றவர். இவரது பாட்டனார் திமித்ரி பெத்ரோவிச் மக்சியூதவ் உருசிய-அமெரிக்கப் பகுதியாகவிருந்த அலாசுக்காவின் ஆளுநராக, அப்பகுதியை அமெரிக்கா 1867 இல் விலைக்கு வாங்குவதற்கு முன்பு திகழ்ந்தவர் .  
இவர் இளம்பருவத்தில் இருந்தே வானியலில் ஆர்வம் கொண்டிருந்தார். இவர் தன் பன்னிரண்டாம் அகவையிலேயே 7.2 அங்குல/180மிமீ நீள ஒளித்தெறிப்புவகைத் தொலைநோக்கியைச் செய்துள்ளார். பின்னர் இவர் பெயர்பெற்ற உருசிய ஒலியியலாளரான அலெக்சாந்தர் ஆந்திரியேவிச் சிக்கினின் நூல்களைப் படித்துள்ளார். அவரைத் தன் ஆசிரியராக வரித்துக் கொண்டார். இவர் மேலும் சீரிய 10 அங்குலத் தெறிப்பு வகைத் தொலைநோக்கியை உருவாக்கி ஆழமான வானியல் நோக்கீடுகளில் ஈடுபட்டுள்ளார். இவர் தன் 15 ஆம் அகவையிலேயே உருசிய வானியல் கழக உறுப்பினராகத் தேர்ந்தெடுக்கப்பட்டார்.இவர் மூன்று அண்டுகளுக்குப் பிறகு புனித பீட்டர்சுபர்கில் இருந்த நிகோலயேவ்பொறியியல் நிறுவனத்தில் (இப்போது படைத்துறைப் பொறியியல்-தொழில்நுட்பப் பல்கலைக்கழகம்) பட்டம் பெற்றார். இவர் 1921 முதல்1930 வரை ஒதேசா பல்கலைக்கழகத்தின் இயற்பியல் நிறுவனத்தில் வானியல்சார் ஒளியியல் துறையில் பணிபுரிந்துள்ளார்.  
மக்சியூதவ் 1930 இல் வானியல்சார் ஒளியியல் ஆய்வகத்தினை இலெனின்கிராதில் அமைந்த வாவிலோவ் அரசு ஒளியியல் நிறுவனத்தில் நிறுவி, 1952 வரை வழிநட்த்தினார். இந்த ஆய்வகம் சோவியத் ஒன்றியத்தில் பலசிறந்த வானியலாளர்களின் புகலிடமாக விளங்கியது. இவர் 1932 இல் வெளியிட்ட *Анаберрационные отражающие поверхности и системы и новые способы их испытания* [பிறழ்வற்ற தெறிப்புப் பரப்புகளும் அமைப்புகளும் அவற்றை ஓர்வுசெய்யும் புதிய முறைகளும்] எனும் ஆய்வில், தளமற்ற இரட்டை ஆடி அமைப்புகளைப் பகுப்பாய்வு செய்து தான் 1924 இலேயே முன்வைத்த ஈடுசெய்யும் முறையை அறிமுகப்படுத்தினார். பின்னர், இம்முறை ஆடியைக் கட்டுப்படுத்தும் முறையாக நீழல் முறைக்கு இணையாக விளங்கியது. இந்த ஆய்வு இவரை 1944 இல் பேராசிரியராக்கியது. இவர்1946 முதல் சோவியத் ஒன்றியத்தின் அறிவியல் கலவிக்கழகத்தின் உயர்நிலை உறுப்பினர் ஆனார். இவர் 1952 இல் இருந்து இலெனின்கிராதில் இருந்த புல்கோவோ வான்காணகத்தில் பணிபுரிந்தார். இவர் 1964 இல் இலெனின்கிராதில் (இன்றைய புனித பீட்டர்சுபர்கில்) இறந்தார். இது அவரது ஆய்வகத்திலும் சோவியத் ஒன்றிய வான்காணகங்களில் மட்டுமன்றி உலகமெல்லாம் பயன்படுத்தப்படுகிறது. பல வணிகத் தொலைநோக்கி நிறுவனங்கள் மக்சியூதவ்களை உருவாக்குகின்றன. இவற்றில் செலெசுடிரான், மியாடே, குவெசுடார் ஆகியவை அடங்கும்.  
இவர் பொருள் வில்லைகளையும் ஆடிகளையும் பட்டகங்களையும் பல்வேறு நோக்கங்களுக்காக பல்வேறு உருவளவுகளில் செய்தவர். இவர் அயிற்ரு ஒளிப்படவியல் கருவியையும் ஊசி நுண்ணோக்கியையும் காற்றியக்கக் குழல்களுக்கான நீழல் கருவிகளையும் தொலைநோக்கிக் காட்சிவில்லைகளையும் மேலும் பல பிற கருவிகளையும் வடிவமைத்துச் செய்துள்ளார்.
# திமீத்திரி மக்சூத்தொவ்

## விருதுகள்

- சுடாலின் பரிசு (1941, 1946)
- இரண்டு இலெனின் ஆணைகள் (1945,1958)
- *தகைமைப் பட்டை* ஆணை(1943)
- பிரசல்சு எக்சுபோ, '58 இல் *கிரேண்டு பிரிக்சு* பதக்கம்
# டார்பெலா அணை

**டார்பெலா அணை** (Tarbela Dam, உருது\பச்தூ:**تربیلا بند**) ஒரு மண் அணையாகும். இது பாக்கித்தானில் கைபர்-பத்துன்கவா மாகாணத்தின் வழியே பாயும் சிந்து ஆற்றின் குறுக்கே கட்டப்பட்டுள்ளது. பாக்கித்தானின் தலைநகர் இசுலாமாபாத்து சுமார் 60 கி.மீ. தொலைவில் ஹரிபூர் மாவட்டத்தில்உள்ளது.  
1976ஆம் ஆண்டு கட்டப்பட்ட இந்த அணையின் 148 மீட்டர் உயரம் உடையது, இதுவே பாக்கித்தானின் பெரிய அணையாகும். இது 250 சதுர கி.மீ. பரப்புடைய டார்பெலா நீர்த்தேக்கத்தை உருவாக்கியுள்ளது. இதன் முதன்மையான நோக்கம் மின்சார உற்பத்தியும் வெள்ளக்கட்டுப்பாடும் ஆகும் . முதலில் 3,478 மெகாவாட் திறனுடைய இது நான்காவது நீட்சிக்குப் பின் 6,2978 மெகாவாட் திறனுடையதாகியது. திட்டமிடப்பட்டுள்ள ஐந்தாவது நீட்சிக்கு ஆசிய உள்கட்டமைப்பு முதலீட்டு வங்கியும் உலக வங்கியும் நிதி உதவி செய்கின்றன.
# டார்பெலா அணை

## திட்ட விளக்கம்

டார்பெலா என்ற இடத்துக்கு அருகே சிந்து ஆறு குறுகலான இடத்தில் பாய்கிறது, இவ்விடம் இசுலாமாபாத்துக்கு சுமார் 60 கி.மீ. தொலைவில் உள்ளது. முதன்மையான அணை மண்னாலும் பாறைகளாலும் கட்டப்பட்டது. இது 2,473 மீட்டர் நீளம் உடையது. இது ஆற்றுக்கு வலது புறம் உள்ளது. இடது புறம் இரண்டு பைஞ்சுதை துணை அணைகள் உள்ளன. முதன்மையான அணையில் இல்லாமல் இரு நீர்வெளியேறும் பாதைகள் துணை அணைகள் பகுதியி்ல் அமைந்துள்ளன. முதன்மை நீர்வெளியேற்றும் பாதை விநாடிக்கு 18,406 கன மீட்டர் நீரை வெளியேற்றும் திறன் உடையது. துணை நீர்வெளியேற்றும் பாதை விநாடிக்கு 24,070 கன மீட்டர் நீரை வெளியேற்றும் திறன் உடையது. ஆண்டுக்கு 70% இக்கும் அதிகமான நீர் இந்த நீர் வெளியேற்றும்ம் பாதைகள் வழியாக வெளியேறுகிறது, இந்த நீர் மின்சார உற்பத்திக்கு பயன் படாமல் வீணாகிறது.  
தொடக்கத்தில் அணையில் ஐந்து சுரங்கள் அமைக்கப்பட்டன. இதில் மூன்று சுரங்கங்கள் நீர் மின் உற்பத்திக்கும் மற்ற இரண்டு பாசனத்திற்கும் அமைக்கப்பட்டன ஆனால் பின்னாளில் அவையும் மின் உற்பத்தியை அதிகரிக்க மின்உற்பத்திக்கு சுரங்கங்களாக மாற்றப்பட்டன. இந்த சுரங்கள் அணை கட்டுமானத்தின் போது நீரை வழி மாற்றி பாய
கட்டப்பட்டன.  
வலது புறம் உற்ற முன்று சுரங்களில் மொத்தம் பதினான்கு சுழலிகள் மின் உற்பத்திக்கு பயன்படுத்தப்படுகின்றன. முதல் சுரங்கத்தில் நான்கு 175 மெவா திற்ன் சுழலிகளும் இரண்டாவது சுரங்கத்தில் ஆறு 175 மெவா திற்ன் சுழலிகளும் மூன்றாவது சுரங்கத்தில் நான்கு 432 மெவா திற்ன் சுழலிகளும் பயன்படுகின்றன. மொத்தம் 3,478 மெகாவாட். நீர்த்தேக்கத்தின் பரப்பு 250 கி.மீ., நீளம் 80 கி.மீ. ஆரம்பத்தில் 11,600,000 ஏக்கட் அடி (14.3 கன கி.மீ.) நீர் தேக்கப்பட்டது. அதில் பயன்பாட்டுக்கு உரியது 9,700,000 ஏக்கர் அடி. பின்னாளில் அது படிப்படியாக குறைந்து 35 ஆண்டுகளில் 6,800,000 ஏக்கர் அடி நீர் மட்டுமே பயன்பாட்டுக்கு உரியதாக குறைந்தது. இதற்கு காரணம் அணையின் அடியில் ஆறால் அடித்து வரப்பட்டு தேங்கியுள்ள வண்டலாகும். டார்பெலா அணையின் மேலுள்ள நீர் பிடிப்பு பகுதியின் பரப்பு 168,000 சதுர கி.மீ. ஆகும். இந்த நிலத்தில் பெரும் பகுதி பனியாறுகள் உருகும் இமாலயத்தின் தென்புறமாகும். டார்பெலா அருகில் சிரன் ஆறு சிந்துவுடன் கலக்கிறது, சியோக் ஆறு சிகர்டு அருகில் சிந்துவுடன் கலக்கிறது.
# டார்பெலா அணை

## பின்னணி

டார்பெலா அணை சிந்து வடிநில திட்டத்தின் பகுதியாக கட்டப்பட்டது. சிந்து ஆற்று நீர் உடன்பாடு 1960ஆம் ஆண்டு இந்தியாவுக்கும் பாக்கித்தானுக்கும் இடையில் ஏற்பட்டது இதன் பகுதியாக சிந்து வடிநில திட்டம் உருவாகியது. இத்திட்டம் சிந்தின் துணை ஆறுகளான ராவி, பியாச், சட்லச் ஆகியவை இந்தியாவுக்கு ஒதுக்கப்பட்டதால் ஏற்படும் நீர் இழப்பை ஈடு செய்ய உருவாக்கப்பட்டது. அணையின் முதன்மை நோக்கம் பருவகாலத்தில் வரும் பெருவெள்ளத்தை கட்டுப்படுத்தி ஆண்டு முழுவதும் பாசனத்துக்கு பயன்படுவது என்ற போதிலும் 1970ஆம் ஆண்டின் நடுவில் மின்சார உற்பத்திக்காக மூன்று நீட்சிகளில் கட்டுமானம் செய்யப்பட்டது. இது 1992 ஆம் ஆண்டு முழு கட்டுமானம் செய்து முடிக்கப்பட்டது. மூன்று சுரங்கங்கள் அமைக்கப்பட்டு அதன் வழியாக 3,478 மெவா மின்சாரம் உற்பத்தி செய்யப்படுகிறது.
# டார்பெலா அணை

## கட்டுமானம்

அணையானது மூன்று கட்டங்களாக கட்டப்பட்டது. இத்தாலிய பொறியில் நிறுவனம் *இம்பெர்கிலோ (தற்போது சாலினி இம்பெர்லகிலோ)* இதை கட்டியது.
# டார்பெலா அணை

## கட்டுமானம்

### கட்டம் 1

சிந்து ஆறு அதன் இயற்கையான வழித்தடத்தில் செல்ல அனுமதிக்கப்பட்டது. அப்போது ஆற்றின் வலப்புறம் 1500 அடி நீளமும் 694 அடி அகலமும் உடைய மாற்று கால்வாய் வெட்டப்பட்டது. இதற்கு துணையாக 105 அடி சுவர் அணை தோண்டப்பட்டது. பகுதி 1 கட்டிமுடிக்க 2.5 ஆண்டுகள் ஆனது
# டார்பெலா அணை

## கட்டுமானம்

### கட்டம் 2

முதன்மையான மண் அணை கட்டப்பட்டது. சிந்து ஆற்று நீர் மாற்று கால்வாய் வழியாக திருப்பி விடப்பட்டது. இதன் பணி முடியும் போது நீரை திருப்பிவிடுவதற்காக சுரங்கள் வெட்டப்பட்டது. இக்கட்டம் நிறைவடைய மூன்று ஆண்டுகள் ஆனது
# டார்பெலா அணை

## கட்டுமானம்

### கட்டம் 3

மாற்று கால்வாய் மூடப்பட்டது. ஆற்று நீர் சுரங்கள் வழியாக அனுப்பப்பட்டது. இக்கட்டத்தில் அணை முழுவதுமாக கட்டிமுடிக்கப்பட்டது. 1976ஆம் ஆண்டு பணி நிறைவுபெற்றது. நீர்த்தேக்கத்தால் பாதிக்கப்பட்டவர்கள் பலர் நிறைய குடியிறுப்பு பகுதிகளிலும் அருகில் உள்ள பள்ளத்தாக்குகளிலும் மீள்குடியேற்றம் செய்யப்பட்டனர் .  
1984 நில கையகப்படுத்தும் சட்டம் மூலம் அணைக்கான நிலங்கள் கையகப்படுத்தப்பட்டன. பாதிக்கப்பட்டோருக்கு பாக்கித்தானிய ரூபாய் 496.65 மில்லியன் வழங்கப்பட்டது. பாதிக்கப்பட்டோருக்கு இழப்பீடு வழங்குவது தொடர்பாக தேசிய அளவில் கொள்கை இல்லாததால் உலக வங்கியுடன் ஏற்பட்ட உடன்பாட்டை நிறைவேற்ற அவசரமாக இழப்பீடு வழங்கப்பட்டது, பலருக்கு இழப்பீடு கிடைக்கவில்லை. பாதிக்கப்பட்ட பலர் பஞ்சாப் & சிந்து மாகாணத்தில் குடியேறினர்.
# டார்பெலா அணை

## அணையின் ஆயுள்

சிந்து ஆற்றின் மூலம் இமாலயத்தின் பனியாறுகள் உருகுவதால் ஏற்படுவதால் ஆறு ஏராளமான வண்டல்களை கொண்டு வருகிறது. ஆண்டுக்கு 200 மில்லியன் டன் வண்டல் வரும் என மதிப்பிடப்பட்டுள்ளது. இதனால் அணையின் நீர்த்தேக்கத்தின் பயன்படும் அளவு 38 ஆண்டுகளில் 9.679 மில்லியன் ஏக்கர் அடி என இருந்தது படிப்படியாக குறைந்து 6.434 மில்லியன் ஏக்கர் அடி என்று ஆனது. இது 33.5% குறைவு ஆகும். அணையின் ஆயுள் 50 ஆண்டுகள் என மதிப்பிடப்பட்டிருந்தது. ஆனால் வண்டல் எதிர்பார்த்ததை விட குறைவு என்பதால் அணையின் ஆயுள் 85 ஆண்டுகள் என மதிப்பிடப்பட்டுள்ளது. டார்பெலா அணைக்கு மேலே பல பெரிய அணைகளை கட்ட பாக்கித்தான் திட்டமிட்டுள்ளது, இவை நிறைவேறினால் டார்பெலா அணைக்கு வரும் வண்டல் 69% குறைந்து விடும்
# சுத்தியல் (சுடுகலன்)

**சுத்தியல்** என்பது சேமித்து இருக்கும் நிலையாற்றலை, எறியத்தை சுடவதற்கான 'ஆரம்பஆற்றலாக' மாற்ற பயன்படும், சுடுகலனின் ஒரு பாகம் / கூறு ஆகும். தோற்றத்திலும், செயல்பாட்டிலும் வேலையாளின் சுத்தியலை ஒத்து இருப்பதால், இது இப்பெயரை பெற்றது; சுடுகலனில் சுத்தியல் என்பது, ஒரு சுழல்மையத்தை ஒட்டி அதீத விசையுடன் சுற்றும், ஒரு உலோகத்துண்டு ஆகும். சுடுகலன்களில், ஆயுதம் முதலில் *இழுபட்ட* நிலையில் வைக்கப்பட்டிருக்கும். அதாவது, சுருள்வில் பூட்டப்பட்ட அமைப்பினால், சுத்தியல் பின்னால் இழுக்கப்பட்டு, (சுருள்வில்லை) விடுவித்தவுடன் சுத்தியல் அடிக்கும் வகையில், "தயார்" நிலையில் இருக்கும். இந்த விடுவிப்பானது ஆயுதத்தின் விசையோடுஇணைக்கப்பட்டிருக்கும். சுடுநரால்விசைஇழுக்கப் படும்போது, சுருள்வில் அமைப்பில் சேமிக்கபட்டிருக்கும் நிலையாற்றல், குபீரென்ற இயக்க ஆற்றலாக விடுவிக்கப்படுகிறது.  
சுத்தியல் விடுவிக்கப்பட்ட உடன், அது இயல்பு நிலைக்கு சொடுக்கபட்டு, வெடிமருந்தை பற்றவைக்கக் கூடிய பல்வேறு இயக்கமுறைகளுள் ஒன்றை அடித்து, எறியத்தை சுடும்.  
நவீன காலத்து சுடுகலன்களில், விசை இழுக்கப்படுவதால் விடுவிக்கப்படும், இழுபட்ட சுத்தியல்வெடியூசியைத்தொடும்படி அமைக்கப்பட்டு இருக்கும்.
# சுத்தியல் (சுடுகலன்)

## பரிணாமம்

வேதியியற் தொழில்நுட்ப முன்னேற்றத்தின் வழியாக, கையடக்க ஆயுதங்களிலிருந்து அதிவேகமாக எறியத்தை ஏவும் திறனுடைய வெடிமருந்தை உருவாக்கியபின்பு தான், (ஆரம்பத்தில் "கைபீரங்கி" என்றழைக்கப்பட்ட) சுடுகலன்கள், முதன்முதலில் உருப்படியான ஆயுதமாக 1364-ல் ஆனது. தீர்வை அளித்தது. சுடுநர் சுடுவதற்கு தயாராக இருக்கையில்; ஆயுதத்தின் குழலிலுள்ள தொடுதுளை வழியாக, கனந்து கொண்டிருக்கும் திரியின் முனையை கைகளால் வெடிமருத்தில் இடுவார்கள். ஆயுதத்தை இலக்கின்மீது வைத்திருந்தவாறே, மந்தகதித் திரியை கொண்டு வெடிமருந்தையும் பற்றவைப்பது என்பது, சுடுநருக்கு கடினமாக இருந்தது.  
மந்தகதி திரியின் அறிமுகத்திற்கு பின்பு, அசல் சுத்தியல் அமைப்பின் முதற்படியாக, திரியியக்கம் 1400-களில் உதயமானது. அரவு வடிவ கரம் கொண்ட இது, *செர்ப்பென்ட்டைன்* என்ற பெயராலும் அழைக்கப்பட்டது. விசை இழுக்கபடுகையில், எரியும் திரியை கொண்டிருக்கும் இக்கரம் முன்னால் நகர்ந்து, வெடிமருந்தை தொட்டு துப்பாக்கியை வெடிக்கச் செய்தது.
</br>4. விசை </br>5. சக்கர சுழலச்சு </br>6. சக்கரம் </br>7. சுருள்வில் </br>8. துமுக்கிக்குழல்]]
1509-ன் முடிவில், திரியியக்கத்தில் உள்ள சிக்கல்களை தீக்கும் பொருட்டு சக்கரயியக்கம் உதயமானது. சக்கரயியக்கத்தில் 'கவ்வி' எனப்படும் கரத்தில், பைரைட்டுத் துண்டு ஒன்றை கொண்டிருக்கும். இந்த பைரைட்டை, ஒரு உலோக சக்கரத்தின் மீது வைத்து விசையை இழுக்கையில், தீப்பொறிகள் உண்டாகி, வெடிமருந்தை பற்றவைத்து, ஆயுதத்தை வெடிக்கச்செய்யும். சக்கரயியக்கம் விலை உயர்ந்ததாகவும், அதிகம் பராமரிக்கப்பட வேண்டியதாகவும் இருந்தது,  
மத்திய1600-களில்,தீக்கல்லியக்கிகள்அறிமுகமானது. தீக்கல்லியக்கமும் சக்கரயியக்கத்தை போலத்தான், ஆனால் 'கவ்வி' பைரைட்டு துண்டை சுற்றும் சக்கரத்தின்மீது வைப்பதற்கு பதிலாக, கரம் (அல்லது சுத்தியல்) ஒரு தீக்கலை எஃகுத் தகடின்மேல் வேகமாக அடித்து உராய்வின் மூலம் தீப்பொறிகளை உண்டாக்கியது. இந்த இயக்கம் சக்கரயியக்கத்தை விட விலை மலிவாக இருந்தது.  
ரெவெரெண்டு அலெக்ஸாண்டர் ஃபோர்சித் என்பவர், பாதரச பல்மினேட்டில் (Hg(ONC)<sub>2</sub>) அடித்தால் எரியும் பண்பைகண்டறிந்தார். இந்த கண்டறிதலால், தட்டும் மூடிஉருவாக்கப்பட்டது. மூடி என்பது, துரிதமாக ஆவியாகும் வேதிப்பொருள் நிரப்பப்பட்ட, ஒரு சிறிய உலோகச் சிமிழ் ஆகும். இந்த மூடியை குழலின் பின்பகுதியிலுள்ள காம்பின்மீது வைத்து, விசையை இழுக்கையில், சுத்தியல் இதனை அடித்து தீப்பொறிகளை உண்டாக்கி, சுடுகலனை வெடிக்கச்செய்தது.  
வெடிபொதிகள் அறிமுகமாகும் வரை, தட்டும் மூடி கிட்டத்தட்ட ஐம்பது ஆண்டுகளாக பரவலாக உபயோகிக்கப்பட்டது. எறியம், வெடிமருந்து மற்றும் தட்டும் மூடி ஆகிய அனைத்தும் ஒரே உறையில் சேர்ந்ததுதான் வெடிபொதி ஆனது. இதனால் குண்டேற்றுவது எளிதானது. இந்த தொழில்நுட்பம் தான், தற்போதுள்ள ஆயுதங்களில் வெடியூசி மற்றும் சுத்தியல் அமைப்பை பயன்படுத்த காரணம் ஆனது.
# சுத்தியல் (சுடுகலன்)

## குறைபாடுகள்

நவீன, உட்புற வடிவங்களோடு ஒப்பிடுகையில், வெளிப்புற சுத்தியல் அமைப்பில் சில குறிப்பிடத்தக்க குறைபாடுகள் உள்ளன.ஓரியக்க சுழல்துப்பாக்கிகளில், ஒருவேளை அறையில்வெடிபொதி ஏற்றப்பட்டபின்; சுத்தியல் அடித்து, எதிர்பாராத ஆயுத வெடிப்பு நிகழலாம். இது ஒரு நிரந்தர ஆபத்தாகவே உள்ளது. சுத்தியலும், வெடியூசியும் தொடுவதை தவிற்பதற்கு, அவற்றின் இடையில் வேறெதுவும் இல்லாததால், எதிர்பாராத வெடிப்புகள் சாத்தியமே.  
இதர வகைகளில், விசை இழுக்கப்படும் வரை சுத்தியலும், வெடியூசியும் தொடுவதை தவிற்பதற்கும் பாதுகாப்பு அமைப்புடன் இருந்தன. இருப்பினும், பல ஓரியக்க சுழல்துப்பாக்கிகளின் உரிமையாளர்கள் எதிர்பாராத வெடிப்பை தவிர்க்க, எப்போதும் காலியான அறையுடனேயே இவ்வகை துப்பாக்கிகளை வைத்திருந்தனர்.
# சுத்தியல் (சுடுகலன்)

## மேலும் பார்க்க

- சுத்தியலற்றவை
# காவிரி (ஐ ஈ டீ - 355) (நெல்)

**காவிரி (ஐ ஈ டீ - 355)** (*Cauvery (IET-355*) என்பது; 1974 - 1978 ஆம் ஆண்டுவாக்கில் அறிமுகப்படுத்தப்பட்ட, குறுகியகால நெல் வகையாகும். 102 - 108 நாட்களில் அறுவடைக்கு வரக்கூடிய இந்த நெல் இரகம், டீ (என்) 1 (*T(N)1*) என்ற நெல் இரகத்தையும், டீ கே எம் - 6 (*TKM-6*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். புன்செய் எனப்படும் மானாவாரி அல்லது மேட்டுநிலப் பகுதிகளில் நன்கு வளரக்கூடிய இது, 86 சென்டிமீட்டர் (86 cm) குள்ளமான பயிராக உள்ளது. குட்டையாகவும், தடித்தும் (மோட்டா) காணப்படும் இதன் தானியமணிகள், ஒரு எக்டேருக்கு சுமார் 3500 - 5000 கிலோ (*35-50 Q/ha*) மகசூல் தரவல்லது. மேலும், இவ்வகை நெற்பயிர், தமிழ்நாடு, மற்றும் உத்தரப் பிரதேச, மாநிலங்களில் பெருமளவில் பயிரிடப்படுகின்றது.
# காவிரி (ஐ ஈ டீ - 355) (நெல்)

## இவற்றையும் காண்க

- காவிரி ஆறு
- காவிரி ஆற்று நீர்ப் பிணக்கு
# 2 × 2 அணியின் வர்க்கமூலம்

**2 x 2 அணியொன்றின் வர்க்கமூல அணி**யானது, (*square root of a 2x2 matrix*) மற்றொரு 2 x 2 அணியாகவும், மேலும் அதனை அதனோடு பெருக்கக் கிடைக்கும் அணி மூல அணியாகவும் அமையும்.  
:2 x 2 அணி *R* இன் வர்க்கமூல அணி *M* எனில், அது ஒரு 2 x 2 அணியாகவும் *M* = *R*<sup>2</sup> என்பதை நிறைவு செய்யும் அணியாகவும் இருக்கும்.  
ஒரு 2 × 2 அணிக்கு வர்க்கமூலங்களே இல்லாமல் இருக்கலாம் அல்லது இரண்டு, நான்கு, ஆறு ... என இரட்டை எண்ணிக்கையிலான எண்ணற்ற வர்க்கமூலங்களும் இருக்கலாம். பூச்சியமற்ற இரு வெவ்வேறான ஐகென் மதிப்புகளைக் கொண்ட ஒரு 2 × 2 அணிக்கு நான்கு வர்க்கமூலங்கள் இருக்கும். ஒரு நேர்ம-வரைவு அணியின் வர்க்கமூலங்களில் ஒன்றுமட்டுமே நேர்ம-வரைவு அணியாக இருக்கும்.  
எல்லா வரிசை அணிகளுக்கும் அவற்றின் வர்க்கமூலங்கள் சோடிகளாக அமையும். *R* என்பது *M* இன் ஒரு வர்க்கமூலம் எனில், –*R* உம் *M* இன் மற்றொரு வர்க்கமூலமாக இருக்கும் ((–*R*)(–*R*) = (–1)(–1)(*RR*) = *R*<sup>2</sup> = *M*).
# 2 × 2 அணியின் வர்க்கமூலம்

## வாய்பாடு

:<math>M = \( \begin{array}{cc} A & B \\ C & D \end{array}\)</math>
:*A*, *B*, *C*, *D* என்பன மெய்யெண்களாகவோ சிக்கலெண்களாகவோ இருக்கலாம்.
:*τ = A + D* என்பது *M* இன் சுவடு.
:*δ = AD - BC* என்பது *M* இன் அணிக்கோவை.
:*s* என்பது *s*<sup>2</sup> = *δ*,
:*t* என்பது *t*<sup>2</sup> = *τ* + 2*s*.
:<math>s = \pm\sqrt{\delta} , \quad \quad t = \pm \sqrt{\tau + 2 s}.</math>  
*t* ≠ 0 எனில் *M* இன் வர்க்கமூல அணி:  
:<math>
R = \frac{1}{t} \( \begin{array}{cc} A + s & B \\ C & D + s \end{array}\).
</math>  
*R* இன் வர்க்கம் *M* ஆகவுள்ளதைக் காணலாம்:
:<math>
\begin{array}{rcl}
R^2
&=&
\displaystyle \frac{1}{t^2}
\( \begin{array}{cc} (A + s)^2 + B C & (A + s)B + B(D + s) \\ C(A + s) + (D + s)C & (D + s)^2 + B C \end{array}\)\\[3ex]
{}
&=&
\displaystyle \frac{1}{A + D + 2 s}
\( \begin{array}{cc} A(A + D + 2s) & (A + D + 2s)B \\ C(A + D + 2 s) & D(A + D + 2 s) \end{array}\) \;=\;
M.
\end{array}
</math>
*M* இன் உறுப்புகள் எல்லாம் மெய்யெண்களாக இருந்தாலும் *R* இன் உறுப்புகள் சிக்கலெண்களாகவும் இருக்கலாம். அணிக்கோவை *δ* இன் மதிப்பு எதிர்மமாக இருக்கும்போது இவ்வாறு அமையக்கூடும். *s>0* , *t>0* எனில் *R* நேர்மமாக இருக்கும்.
# 2 × 2 அணியின் வர்க்கமூலம்

## வாய்பாடு

### சிறப்பு நிலைகள்

- *M* ஒரு தன்னடுக்கு அணி அணியாக இருந்து (*MM* = *M*), அதேசமயம் முற்றொருமை அணியாக இல்லையெனில், அதன் அணிக்கோவை மதிப்பு பூச்சியமாகவும், அதன் சுவட்டின் மதிப்பும் தரமும் சமவளவினவையாக 1 ஆக இருக்கும் (பூச்சிய அணி தவிர்த்து). இந்நிலையில் மேலுள்ள வாய்பாட்டில் *s* = 0 <math>\tau</math> = 1 ஆக அமையும். இதனால், அணி *M* இன் வர்க்கமூலங்களாக *M* , -*M* இரண்டு மட்டுமே கிடைக்கும்.  
- *s* மற்றும் *t* இன் குறிகள் ஒவ்வொன்றைக்கும் நான்கு வெவ்வேறான வர்க்கமூலங்கள் (*R*) கிடைக்கும்.
- அணிக்கோவை *δ* இன் மதிப்பு பூச்சியமாகவும், சுவடு *τ* பூச்சியமற்றதாகவும் இருந்தால் மேற்படி வாய்ப்பாட்டின் மூலம் வெவ்வேறான இரு வர்க்கமூலங்கள் மட்டுமே கிடைக்கும்.
- *δ* பூச்சியமற்றதாகவும் *τ*<sup>2</sup> = 4*δ* எனவும் இருக்கும்போதும் வெவ்வேறான இரு வர்க்கமூலங்கள் மட்டுமே கிடைக்கும். இதில் *s* இன் ஏதேனும் ஒரு குறிக்கு வாய்பாட்டின் பகுதியான *t* இன் மதிப்பு பூச்சியமாகிவிடும்.
- *δ* , *τ* இரண்டின் மதிப்புகளும் பூச்சியமாக இருக்கும்போது மேற்காணும் வாய்பாடு பயனற்றதாகிவிடும். அதாவது, *D* = −*A* மற்றும் *A*<sup>2</sup> = −*BC* ஆக இருந்தால் அணிக்கோவை *δ* மற்றும் சுவடு *τ* இரண்டின் மதிப்பும் பூச்சியமாக இருக்கும். இந்நிலையில்  
*M* ஒரு பூச்சிய அணியாக இருந்தால் (*A* = *B* = *C* = *D* = 0):
:*b* , *c* இரண்டின் ஏதேனும் மெய்யெண் அல்லது சிக்கலெண் மதிப்புகளுக்கு
:<math>R = \( \begin{array}{cc} 0 & 0 \\ c & 0 \end{array}\) \quad \text{and} \quad R = \( \begin{array}{cc} 0 & b \\ 0 & 0 \end{array}\)
</math> ஆகிய இரு வர்க்கமூலங்களோடு பூச்சிய அணியும் *M* இன் வர்க்கமூலமாக இருக்கும்.  
மற்றபடி, *M* அணிக்கு வர்க்கமூலம் இருக்காது.
# 2 × 2 அணியின் வர்க்கமூலம்

## வாய்பாடு

### சிறப்புவகை அணிகளுக்கான வாய்பாடுகள்

#### மூலைவிட்ட அணி

*M* ஒரு மூலைவிட்ட அணியாக (*B* = *C* = 0) இருந்தால் கீழ்க்காணும் எளிதாக்கப்பட்ட வாய்ப்பாட்டின் மூலம் அதன் வர்க்கமூலத்தைக் காணலாம்:
:<math>
R = \( \begin{array}{cc} a & 0 \\ 0 & d \end{array}\)
</math>
:*a* = ±√*A*
:*d* = ±√*D*  
*a* , *d* இன் மதிப்புகளுக்கு எடுத்துக்கொள்ளப்படும் குறிகளைப் பொறுத்து, *A* மற்றும் *D* இரண்டில் எதுவுமே பூச்சியமில்லை அல்லது ஏதேனும் ஒன்று மட்டும் பூச்சியம் அல்லது இரண்டுமே பூச்சியம் எனில் முறையே, நான்கு அல்லது இரண்டு அல்லது ஒரு வெவ்வேறான வர்க்கமூல அணிகள் கிடைக்கும்.
# 2 × 2 அணியின் வர்க்கமூலம்

## வாய்பாடு

### சிறப்புவகை அணிகளுக்கான வாய்பாடுகள்

#### முற்றொருமை அணி

2 × 2 முற்றொருமை அணி <math>\bigl( \begin{smallmatrix}\\ 1&0\\ 0&1\end{smallmatrix} \bigr)</math> முடிவிலா எண்ணிக்கையிலான கீழ்வரும் சமச்சீர் விகிதமுறு வர்க்கமூலங்கள் கொண்டுள்ளது:
:<math>\tfrac{1}{t}\bigl( \begin{smallmatrix}\\s&r\\ r&-s\end{smallmatrix} \bigr),</math> <math> \tfrac{1}{t}\bigl( \begin{smallmatrix}\\ s&-r\\- r&-s\end{smallmatrix} \bigr),</math> <math> \tfrac{1}{t}\bigl( \begin{smallmatrix}\\ -s&r\\ r&s\end{smallmatrix} \bigr),</math> <math> \tfrac{1}{t}\bigl( \begin{smallmatrix}\\ -s&-r\\ -r&s\end{smallmatrix} \bigr),</math> <math> \bigl( \begin{smallmatrix}\\ 1&0\\ 0&\pm 1\end{smallmatrix} \bigr),</math> and <math>\bigl( \begin{smallmatrix}\\ -1&0\\ 0& \pm 1\end{smallmatrix} \bigr),</math>
என்பன பித்தகோரசு மும்மைகளாகும். அதாவது, <math>r^2 + s^2 = t^2.</math> என்ற முடிவை நிறைவு செய்யும் நேர்ம முழுஎண்களாகும். மேலும் <math>r^2 + s^2 = t^2</math> முடிவை நிறைவு செய்யும் *r, s, t* -இன் முழுஎண்கள் அல்லாத விகிதமுறா, சிக்கலெண் மதிப்புகளும் முற்றொருமை அணியின் வர்க்கமூலங்களைத் தரும். முற்றொருமை அணிக்கு முடிவிலா எண்ணிக்கையிலான சமச்சீரற்ற வர்க்கமூலங்களும் உண்டு.
# 2 × 2 அணியின் வர்க்கமூலம்

## வாய்பாடு

### சிறப்புவகை அணிகளுக்கான வாய்பாடுகள்

#### முதன்மையற்ற மூலைவிட்ட உறுப்பொன்றைப் பூச்சியமாகக்கொண்ட அணி

முதன்மையற்ற மூலைவிட்ட உறுப்பொன்றைப் பூச்சியமாகக்கொண்ட 2 x 2 அணி (*B* = 0; *A* , *D* ≠ 0) எனில் கீழ்வரும் வாய்ப்பாட்டின் மூலம் அதன் வர்க்கமூலம் காணலாம்:  
:<math>
R = \( \begin{array}{cc} a & 0 \\ C/(a + d) & d \end{array}\).
</math>  
இவ்வாய்ப்பாட்டின் மூலம் *A* = *D* எனும்போது இரு வர்க்கமூலங்களும் மற்றபடி நான்கு வர்க்கமூலங்களும் கிடைக்கும். *C* = 0; *A* , *D* ≠ 0 எனும்போதும் இதுபோன்ற வாய்ப்பாட்டின் மூலம் வர்க்கமூலங்களைக் காணலாம்.
# திரு. வி. க. அரசினர் கலைக் கல்லூரி

**திரு. வி. க. அரசு கலைக்கல்லூரி** (Thiru Vi Ka Governent Arts College) என்பது இந்திய மாநிலம் தமிழ்நாட்டின் திருவாரூரில் செயல்பட்டுவரும் இருபாலருக்கான அரசினர் கலைக் கல்லூரியாகும். 1970ஆம் ஆண்டில் தொடங்கப்பட்ட இக்கல்லூரி தற்போது பாரதிதாசன் பல்கலைக்கழகத்தின் இணைவு பெற்றக் கல்லூரியாக செயல்பட்டு வருகிறது. இளநிலை, முதுநிலை மற்றும் ஆராய்ச்சி படிப்புகள் கற்பிக்கப்படுகின்றன.
# திரு. வி. க. அரசினர் கலைக் கல்லூரி

## வரலாறு

1970ஆம் ஆண்டில் கலைஞர் கருணாநிதி அரசினர் கலைக் கல்லூரி என்ற பெயரில் 100 ஏக்கர் பரப்பளவில் தொடங்கப்பட்டது. இக்கல்லூரி 1983ஆம் ஆண்டில் திரு. வி. கலியாண சுந்தரனார் அவர்களின் நூற்றாண்டு விழாவையொட்டி திரு. வி. க. அரசு கலைக் கல்லூரி என பெயர் மாற்றம் செய்யப்பட்டது.
# திரு. வி. க. அரசினர் கலைக் கல்லூரி

## அமைவிடம்

நாகப்பட்டினம் - திருவாரூர் சாலையில் கிடாரம்கொண்டானில், நாகப்பட்டினத்தில் இருந்து 20 கி.மீ. தொலைவிலும், திருவாரூரில் இருந்து 5 கி.மீ. தொலைவிலும் இந்த கல்லூரி அமைந்துள்ளது.
# திரு. வி. க. அரசினர் கலைக் கல்லூரி

## வழங்கும் படிப்புகள்

### இளநிலை கலைப்பாடங்கள்

- பி. ஏ தமிழ்
- பி. ஏ ஆங்கிலம்
- பி ஏ வரலாறு (தமிழ்/ஆங்கில வழி சுழற்சி 1)
- பி. ஏ வரலாறு (ஆங்கிலவழி சுழற்சி 2)
- பி. ஏ. பொருளியல் (தமிழ்/ஆங்கில வழி சுழற்சி 1)
- பி. ஏ, பொருளியல் (ஆங்கில வழி சுழற்சி 2)
- பி. ஏ. இதழியல் மற்றும் மக்கள் தொடர்பியல்  
- பி. காம். (தமிழ்/ஆங்கில வழி சுழற்சி 1)
- பி. காம் (ஆங்கில வழி சுழற்சி 2)
- பி. பி. ஏ
# திரு. வி. க. அரசினர் கலைக் கல்லூரி

## வழங்கும் படிப்புகள்

### அறிவியல் பாடங்கள்

- பி. எஸ்சி கணிதம் (தமிழ்/ஆங்கில வழி)
- பி. எஸ்சி இயற்பியல் (தமிழ்/ஆங்கில வழி)
- பி. எஸ்சி வேதியியல் (தமிழ்/ஆங்கில வழி)
- பி. எஸ்சி விலங்கியல் (தமிழ்/ஆங்கில வழி)
- பி. எஸ்சி கணினி அறிவியல் (தமிழ்/ஆங்கில வழி சுழற்சி 1)
- பி. எஸ்சி கணினி அறிவியல் (ஆங்கில வழி சுழற்சி 2)
- பி. எஸ்சி காட்சித் தொடர்பியல் (ஆங்கில வழி)
- பி. எஸ்சி தாவரவியல் (ஆங்கில வழி)
# திரு. வி. க. அரசினர் கலைக் கல்லூரி

## வழங்கும் படிப்புகள்

### முதுநிலை கலைப்பாடங்கள்

- எம். ஏ தமிழ்
- எம். ஏ ஆங்கிலம்
- எம் ஏ வரலாறு
- எம். ஏ. பொருளியல்  
- எம். காம்.
# திரு. வி. க. அரசினர் கலைக் கல்லூரி

## வழங்கும் படிப்புகள்

### அறிவியல் பாடங்கள்

- எம். எஸ்சி கணிதம்
- எம். எஸ்சி இயற்பியல்
- எம். எஸ்சி வேதியியல்
- எம். எஸ்சி விலங்கியல்
- எம். எஸ்சி கணினி அறிவியல்
- எம். எஸ்சி காட்சித் தொடர்பியல்
# புனித மரியாள் பேராலயம், மட்டக்களப்பு

**புனித மரியாள் பேராலயம்** (*Cathedral of St. Mary*) என்பது மட்டக்களப்பு மறைமாவட்டத்தின் பேராலயம். புளியந்தீவில் அமைந்துள்ள இது மட்டக்களப்பு மாவட்டத்தில் கத்தோலிக்க வரலாற்றினதும் முக்கிய காட்சியமைப்பாகத் திகழ்கிறது. இதனை முதன்முதலில் பாஸ்சல் முதலியார் 1808 இல் கட்டினார்.  
இது துணைப் பேராலயமாக திருகோணமலை-மட்டக்களப்பு மறைமாவட்டம் கீழ் இருந்து மட்டக்களப்பு மறைமாவட்ட உருவாக்கத்துடன் 2012 இல் பேராலயமாகியது.
# காணிக்கை மாதா கோயில், மட்டக்களப்பு

**காணிக்கை மாதா கோயில்** (*Church of Our Lady of Presentation*); முன்பு **வியாகுல மாதா கோயில்** (*Church of Our Lady of Sorrows*) என்பது மட்டக்களப்பு மறைமாவட்டத்தின் தாண்டவன்வௌியில் அமைந்துள்ள ஒரு கிறித்தவ தேவாலயம் ஆகும். இது மட்டக்களப்பு மாவட்டத்தில் கத்தோலிக்க வரலாற்றினதும் முக்கிய காட்சியமைப்பாகத் திகழ்கிறது. பதிவு செய்யப்பட்ட ஆவணங்களின்படி, இது மட்டக்களப்பு மாவட்டத்தின் முதலாவதும் பழைமையானதுமான கிறித்தவ தேவாலயம் ஆகும்.